**תרגול בעברית לעולים לכיתה ז'**

קראו את הטקסט שלפניכם, וענו על השאלות שאחריו.

טלפון נייד – ברכה או קללה?
לפי מאמרו של פרופ' עמוס רולידר, "טלפון נייד לילד – ברכה או קללה?" אתר הבריאות של ynet , 17.02.08.

הטלפון הנייד הביא עמו, ללא ספק, יתרונות לחיי הורים וילדים רבים. היום גם הורים וגם ילדים נמצאים שעות ארוכות מחוץ לבית. לכן היכולת שלהם לתקשר אלה עם אלה, להעביר מסרים זה לזה מכל מקום ובכל שעה, הפכה את הטלפון הנייד למכשיר כמעט בעל ערך קיומי בחיי משפחות רבות. הטלפון הנייד נמצא היום ברשותם של יותר מ-60% מן הילדים בני 6–7 ושל יותר מ-95% מבני הנוער בני 12 ומעלה. סקרים שנערכו מלמדים כי כ-85% מההורים מצפים שילדיהם ייקחו עִמם את המכשיר לכל מקום ובכל עת, על-אף חסרונותיו הידועים.

5

10

15

20

25

חינוך ילדים ובני נוער לשימוש מיטבי בטלפון הנייד בבית-הספר ומחוצה לו אינו פשוט כלל ועיקר, והורים, מחנכים ותלמידים חייבים לראות בו אתגר. לצערי, אין בבתי-הספר נהלים ברורים לשימוש בטלפון הנייד. כדי שתוצאות השימוש בטלפון הנייד לא יהיו הרסניות לחברה, נדרשים המשתמשים בו לרכוש ערכים חשובים הקשורים לתרבות הדיבור: נימוס, אדיבות וסבלנות בשיחה. כמו כן, הם נדרשים להקפיד על שימוש בטלפון הנייד רק במקומות מותרים ובזמנים מתאימים.

תמונת המצב בבתי-הספר בארץ בכל הקשור לשימוש של בני הנוער בטלפון הנייד עגומה למדַי. מורים ומחנכים עומדים מדי יום מול תלמידים היושבים בכיתה וברשותם מכשירי טלפון ניידים. רבים מהתלמידים מצוידים במכשירי טלפון משוכללים הכוללים מצלמה רגילה, מצלמת וידיאו, מכשיר הקלטה ונגן מוזיקה, והם נוהגים להשתמש בהם בדרך הפוגעת במהלך התקין של שגרת בתי-הספר. באמצעות המִסרונים (sms) התלמידים מתַקשרים בזמן השיעורים עם חבריהם לכיתה, עם אנשים מחוץ לכיתה, ומקצתם אף אינם מהססים "להוציא" ו"לקבל" שיחות בזמן השיעורים. בהפסקות הם מאזינים למוזיקה רועשת ממכשירי הטלפון שברשותם.

לדעתי, כדי להתמודד עם המצב הזה, מצוּוה כל בית-ספר לעשות מעשה. על בית-הספר לנסח תקנון מחייב הכולל מדיניות ברורה שאינה משתמעת לשתי פנים באשר לשימוש בטלפון הנייד בעת השהות בבית-הספר. בחיבור התקנון ובאישורו ישתתפו המורים, ההורים והתלמידים. בתקנון יפורטו

במדויק כללים לשימוש בטלפון הנייד בין כותלי בית-הספר, דרכי אכיפתם ותגובת בית-הספר על השימוש בו בניגוד לכללים. לדוגמה, בתקנון ייכתב כי אסור להשתמש בטלפון הנייד בזמן השיעורים. בפתיחת כל שיעור יידָרשו התלמידים לכבות את הטלפונים שברשותם ולהכניסָם לתיקים. אם תלמיד ישתמש בטלפון שלו בניגוד לכללים בתקנון, הטלפון יוחרם ויוחזר להורים, שייאלצו לבוא לשם כך לבית-הספר. חשוב כי התלמידים והוריהם יחתמו על התקנון וייתנו את הסכמתם לכללים שפורטו.

רצוי מאוד שהורי התלמידים יתמכו במאמצי המורים להקנות הרגלים נכונים של שימוש בטלפון הנייד, ויפה שעה אחת קודם. כך נוכל כחברה ליהנות מיתרונותיה של הטכנולוגיה הסלולרית שחדרה לחיינו, בלי להיפגע מחסרונותיה.

30

35

השאלות

1. מי כתב את הטקסט ? \_\_\_\_\_\_\_\_\_\_\_\_\_\_\_\_\_\_\_\_\_
2. מתי פורסם הטקסט ? מה ניתן ללמוד מעיתוי הפרסום ? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. היכן פורסם הטקסט ?\_\_\_\_\_\_\_\_\_\_\_\_\_\_\_\_\_\_\_\_

שאלה 1

בטקסט מוצגים נתונים המלמדים עד כמה נפוץ השימוש בטלפון הנייד בקרב ילדים ובני נוער.

העתיקו מתוך השורות 1–8 את הנתונים האלה.

שאלה 2

מה משמעות הביטוי בעל ערך קיומי בשורה 4?

1⬜ יקר

2⬜ חיוני

3⬜ נפוץ

4⬜ יעיל

שאלה 3

בשורות 16–17 כתוב: "תמונת המצב בבתי-הספר בארץ בכל הקשור לשימוש
של בני הנוער בטלפון הנייד עגומה למדַי".

על-פי הטקסט, כתבו **פעולות של תלמידים** הגורמות לכך.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שאלה 4

מהי המשמעות של הצירוף מדיניות שאינה משתמעת לשתי פנים
(על-פי שורות 26–27)?

1⬜ מדיניות חד-משמעית

2⬜ מדיניות רבת-פנים

3⬜ מדיניות בעלת משמעות

4⬜ מדיניות חוקית

שאלה 5

למה הכוונה במילה **כך** במשפט: "... שייאלצו לבוא לשם כך לבית-הספר"
(שורה 34)?

1⬜ הסכמת ההורים

2⬜ חתימה על התקנון

3⬜ קבלת הטלפון

4⬜ הבנת הכללים

 למי או למה הכוונה במילים המודגשות במשפטים הבאים:

1. הטלפון הנייד הביא **עמו**, ללא ספק, יתרונות לחיי הורים וילדים רבים. \_\_\_\_\_\_\_\_\_\_\_\_
2. חינוך ילדים ובני נוער לשימוש מיטבי בטלפון הנייד בבית-הספר ומחוצה לו אינו פשוט כלל ועיקר, והורים, מחנכים ותלמידים חייבים לראות **בו** אתגר. \_\_\_\_\_\_\_\_\_\_\_\_\_\_\_\_\_\_\_
3. חינוך ילדים ובני נוער לשימוש מיטבי בטלפון הנייד בבית-הספר ומחוצה **לו** אינו פשוט כלל ועיקר, והורים, מחנכים ותלמידים חייבים לראות בו אתגר. \_\_\_\_\_\_\_\_\_\_\_\_\_\_\_\_\_

שאלה 6

כותרת הטקסט היא: "טלפון נייד – ברכה או קללה?"

האם, לדעתכם, כותרת זו מתאימה לטקסט?

נמקו את תשובתכם לפי הטקסט.

שאלה 7

כדי להתמודד עם המצב המתואר בטקסט, הוחלט בכמה יישובים לאסור את השימוש בטלפון נייד בין כותלי בית-הספר.

האם אתם תומכים בהחלטה זו או מתנגדים לה? נמקו את תשובתכם.

כתבו 3–5 שורות.

שאלה 8

מהי טענתו העיקרית של כותב הטקסט?

1⬜ חינוך ילדים ובני נוער לתרבות הדיבור בבית-הספר אינו פשוט.

2⬜ למרות היתרונות, לשימוש בטלפון הנייד בקרב תלמידים יש חסרונות רבים.

3⬜ הורים מצפים שילדיהם ייקחו עִמם את הטלפון הנייד לכל מקום ובכל
עת.

4⬜ לטלפון הנייד יש יתרונות רבים בחיי הורים וילדים.

.

**הבנת שאלה וכתיבת תשובה**

**לפניכם שאלות העוסקות במשמעות מילות השאלה וההוראה.**

הקיפואת התשובה הנכונה בכל שאלה.

* **היכן** ,לדעת המחבר, אין נהלים ברורים לגבי השימוש בטלפון הנייד?

 על מה השאלה שואלת / למה התשובה תתייחס?

 א. זמן ב. מקום ג.סיבות

* **מתי** לפי הטקסט, תלמידים משתמשים בטלפון הנייד?

 על מה השאלה שואלת?

א. זמן ב. סיבות ג. מטרות

* **תארו** על פי הטקסט את השימוש לרעה של התלמידים בנייד.

מה השאלה מבקשת?

1. לכתוב את עמדתכם בנושא ב. לספר בהרחבה על התופעה ג. להזכיר בקצרה את התופעה
* המחבר טוען , כי לטלפון הנייד ערך קיומי רב. **הסבירו והדגימו** טענה זו .

מה השאלה מבקשת?

 א.לפרט בהרחבה את הטענה ולחזק אותה בעזרת דוגמה

ב. לספר בהרחבה על התופעה ג. לשלול את התופעה